Η απασχόληση εργαζομένων πέραν του δηλωθέντος ωραρίου φαίνεται πως έσπασε ρεκόρ την περίοδο των γιορτών, όπως τουλάχιστον προκύπτει από τους ελέγχους που διενήργησε η Διεύθυνση Οικονομικής Αστυνομίας το διάστημα από τις 23 έως τις 30 Δεκεμβρίου του 2019. Η Οικονομική Αστυνομία εντόπισε, βεβαίως, και περιπτώσεις μη έκδοσης αποδείξεων.

Σύμφωνα με ανακοίνωση του υπουργείου Προστασίας του Πολίτη, κλιμάκια αστυνομικών της Διεύθυνσης Οικονομικής Αστυνομίας και της Υποδιεύθυνσης Οικονομικής Αστυνομίας Βορείου Ελλάδος πραγματοποίησαν το παραπάνω χρονικό διάστημα ελέγχους σε επιχειρήσεις σε διάφορες περιοχές της Αττικής, της Θεσσαλονίκης και της Κοζάνης, όπου διαπιστώθηκαν οι παρακάτω παραβάσεις:

Αττική

• Σε καφέ-μπαρ, η μη έκδοση 4 αποδείξεων λιανικής πώλησης και η απασχόληση εργαζομένου πέραν του δηλωθέντος ωραρίου.

• Σε καφέ-εστιατόριο, η απασχόληση τριών εργαζομένων πέραν του δηλωθέντος ωραρίου.

• Σε καφέ-αναψυκτήριο, η απασχόληση εργαζομένου πέραν του δηλωθέντος ωραρίου.

• Σε καφέ-εστιατόριο, η απασχόληση δύο εργαζομένων πέραν του δηλωθέντος ωραρίου.

• Σε καφέ-εστιατόριο, η απασχόληση εργαζομένου πέραν του δηλωθέντος ωραρίου.

• Σε εστιατόριο, η μη έκδοση απόδειξης λιανικής πώλησης και η απασχόληση έξι εργαζομένων πέραν του δηλωθέντος ωραρίου.

• Σε καφέ-μπαρ, η απασχόληση επτά εργαζομένων πέραν του δηλωθέντος ωραρίου.

• Σε αναψυκτήριο-σνακ μπαρ, η απασχόληση τριών εργαζομένων πέραν του δηλωθέντος ωραρίου.

• Σε καφέ-μπαρ-εστιατόριο, η απασχόληση πέντε εργαζομένων πέραν του δηλωθέντος ωραρίου.

• Σε εστιατόριο, η απασχόληση οκτώ εργαζομένων πέραν του δηλωθέντος ωραρίου.

• Σε εστιατόριο, η απασχόληση τριών εργαζομένων πέραν του δηλωθέντος ωραρίου.

• Σε σνακ-μπαρ, η απασχόληση εργαζομένου πέραν του δηλωθέντος ωραρίου και

• Σε εστιατόριο-αρτοποιείο, η απασχόληση δύο εργαζομένων πέραν του δηλωθέντος ωραρίου.Θεσσαλονίκη

• Σε καφεκοπτείο-αναψυκτήριο, η μη έκδοση απόδειξης λιανικής πώλησης, η απασχόληση δύο εργαζομένων οι οποίοι δεν ήταν καταχωρισμένοι στους επιδειχθέντες πίνακες προσωπικού και η απασχόληση δύο εργαζομένων πέραν του δηλωθέντος ωραρίου.

• Σε επιχείρηση ειδών ένδυσης, η απασχόληση δύο εργαζομένων οι οποίοι δεν ήταν καταχωρισμένοι στους επιδειχθέντες πίνακες προσωπικού.

• Σε καφέ-μπαρ, η απασχόληση τεσσάρων εργαζομένων πέραν του δηλωθέντος ωραρίου.



Κοζάνη

• Σε καφέ-μεζεδοπωλείο, η απασχόληση πέντε εργαζομένων πέραν του δηλωθέντος ωραρίου.

• Σε ταβέρνα, η απασχόληση εργαζομένου που δεν ήταν καταχωρισμένος στους επιδειχθέντες πίνακες προσωπικού.